வர்க்கப்பிளவுபட்ட ஐரோப்பியச் சிந்தனைமுறையில் இயங் கியமையால் கோட்பாட்டு உருவாக்கம் செய்து இதற்குரிய நடைமுறைப்பிரயோகம் இதுவரை மேற்கொள்ளப்பட வில்லை; இப்போது தன்னெழுச்சியாக உருவாகியிருக்கும் இப்பிரச்சனையைப் புரிந்துகொள்ளவாயினும், சாதிமுறை யென்பது தனிவகைப்பட்ட சமூக உருவாக்கம் என்ற உண்மையின்பால் கவனஞ் செலுத்தியாக வேண்டும். திணை மேலாண்மையிலான சமூக ஏற்றத்தாழ்வையுடைய சாதியச் சமூக உருவாக்கம் குறித்த ஆய்வுகள் வெளிப்பட்டுள்ளன; அதன் தனித்தன்மைமிக்க பண்பு வேறுபாடுகளின் பரிமா ணங்கள் சரியாக இனங்காணப்படவில்லை. இத்தகைய சமூக முறைக்கான சமூக மாற்றப் புரட்சிகளுக்கான வடிவ வேறு பாடு குறித்துப் பேசப்பட்டுள்ளது. அந்தவகையில் விரிவாக இங்கு அவைகுறித்து விவாதிப்பதைத் தவிர்த்து சாதியிருப்புக் கொள்ளும் தேசியவடிவம் குறித்து அலசுவது அவசியம்.